Rekordbeslag av amfetamin på Sunnmøre
- Politiet beslagla 130 gram amfetamin, som tilsvarer 250 brukerdoser og har en gateverdi på cirka 150.000 kroner, opplyser lensmann Odd Kulø, driftsenhetsleder ved Sunnmøre politidistrikt. Under aksjonen ble det i tillegg tatt marihuana, narkotiske tabletter og 20.000 kroner i kontanter. Sju personer ble pågrepet, og de fleste av dem blir siktet for bruk og besittelse. Aksjonen ble gjennomført i fellesskap av politi fra lensmannskontorene i Herøy og Sande, og Ulstein og Hareid.
Politiet gjorde fredag et rekordbeslag av amfetamin på Sunnmøre.